Ilja Jevlanov 
Projektibüroo OÜ
ilja@projektiburoo.ee	Teie: 01.04.2024

Meie: 11.04.2024 nr 2-10/24/1545-2	

Vastus

Riigi Kaitseinvesteeringute Keskuse (tellija) ja Projektibüroo OÜ (töövõtja) vahel on riigihanke „Linnaku 86DL ehitusprojekti ekspertiis“ (274323) tulemusel sõlmitud 06.02.2024. a töövõtuleping nr 3-6/24/89-1.
Töövõtja esitas tellijale taotluse hankelepingu muutmiseks hankelepingu maksumuse osas 50% ulatuses põhjusel, et tehnilises kirjelduses ning tellija poolt esitatud projektdokumentatsioonis on vastuolu töö mahtude osas. 

Tellija selgitab, et peab lähtuma oma tegevuses riigihangete seaduses (RHS) toodud aluspõhimõtetest, sh võrdse kohtlemise põhimõttest. Käesoleval seotud hankel esitas pakkumuse 8 pakkujat, millest Projektibüroo OÜ pakkumus oli soodsaim, sh järgmisest pakkumusest oluliselt madalam. Eeltoodud põhjusel asus tellija Projektibüroo OÜ suhtes läbi viima madala maksumuse kontrolli, kus palus Projektibüroo OÜ-l veenduda, et ettevõte ei ole unustanud oluliste kulukomponentidega arvestada. 29.01.2024 esitas Projektibüroo OÜ vastuse, milles selgitas, et võttis eelarvestamise protsessi tõsiselt ning vastutustundlikult ning kinnitas, et on arvestanud tehnilises kirjelduses toodud kõikide tegevuste ja kohustustega. Arvestades Projektibüroo OÜ vastust, pidi ettevõte uuesti tutvuma seotud hanke tehnilise kirjeldusega. Kui pakkujal tekitab alusdokumentides toodu küsimusi, on tal võimalik sellest enne pakkumuste esitamise tähtaega tellijat teavitada, misjärel saab tellija otsustada alusdokumentide muudatuse vajaduse. Ei ole eluliselt usutav, et Projektibüroo OÜ-l, kui erialase pädevusega ning oma kutsetegevuses igapäevaselt tegutseval ettevõttel ei tekkinud kahtlust, kui luges seotud hanke tehnilises kirjeldusest välja, et terve universaalhall, mille koosseisus on 8 magalahalli, söögihall ning köögihall on kokku 600 m2, mitte 600 m2 iga halli kohta eraldi. 

Arvestades, et Projektibüroo OÜ esitas võrreldes konkurentidega oluliselt madalama pakkumuse, on hankijal põhjendatult alust eeldada, et konkurendid esitasid oma pakkumused arvestades tellija poolt silmas peetavate mahtudega. Eeltoodud põhjusel ning lähtudes RHS § 3 p-s 2 toodud aluspõhimõttest, ei saa hankija lepingu maksumust 50% ulatuses suurendada. 

Tellija on möönnud teatava ebatäpsuse esinemist seotud hanke tehnilises kirjelduses, mistõttu on avaldanud valmisolekut Projektibüroo OÜ taotlusele vastu tulemist 15% maksumuse suurenemise ulatuses. Käesolevalt parandab tellija eelnevalt välja pakutut. Tellija saab suurendada lepingu maksumust RHS § 123 lg 1 p 1 alusel. Kuivõrd tegemist on teenuselepinguga, saab tellija suurendada lepingu maksumust 10% võrra.

Lugupidamisega

(allkirjastatud digitaalselt)

Elari Kalmaru
harjutusväljade portfellijuht